**Fejér Megyei Önkormányzat Közgyűlésének**

**105/2015. (IV.30.) önkormányzati határozata**

**a székesfehérvári Máriamajori-erdő és Nagy-völgy helyi védetté nyilvánításáról**

Fejér Megye Közgyűlése megtárgyalta a székesfehérvári Máriamajori-erdő és Nagy-völgy helyi védetté nyilvánításáról szóló előterjesztést.

A Közgyűlés kiemelten fontosnak tartja Fejér megye természeti, táji értékeinek, őshonos élővilágának, biodiverzitásának megőrzését, a természetvédelmi területek gyarapítását, állapotuk megóvását, javítását.

A Közgyűlés egyetért a székesfehérvári Máriamajori-erdő és Nagy-völgy helyi jelentőségű védett természeti területté nyilvánításával, valamint a terület természetvédelmi kezelési tervében foglalt célkitűzések, stratégiák, kezelési módok megvalósításával, a korlátozások betartásával.

A Közgyűlés megerősíti az előterjesztésben foglalt szakmai véleményt, mely előzetesen megküldésre került Székesfehérvár Megyei Jogú Város Önkormányzata számára a 2015. április 20-i véleményezési határidőig.

**Felelős**: Dr. Molnár Krisztián

a közgyűlés elnöke

**Határidő:** azonnal

Székesfehérvár, 2015. április 30.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: